Teme si motive in universul poetic eminescian Universul poetic eminescian sta sub semnul sfericitatii Teme si motive, mituri, modele literare, sintagme poetice, metafore esentiale, teorii filozofice, idei stiintifice se aseaza intr-un perfect echilibru, creand un camp imaginar al marilor simetrii, in care toate elementele componente sunt supuse circularitatii, corespondentelor depline imaginarul poetic eminescian, asa cum este perceput el astazi, un urias edificiu alcatuit din antume, postume, texte ramase in manuscris, articole politice, insemnari din studentie si analize de mare profunzime ale criticii si istoriei literare, are calitatea unica a spatiilor convergente, aceea de a ajunge din orice punct intr-un centru al revelatiilor profunde Orice interpretare de valoare a partii, a fragmentului, a oricarui text poetic semnificativ nu poate face abstractie de acest adevar esential in orice punct al spatiului poetic te-ai afla, esti in acelasi timp si in centrul lui, prin filiatii secrete, printr-o circularitate ce edifica intregul De aceea, de la tema dominanta, a timpului, care creeaza si acopera acest univers de semne si de splendori ale creatiei, pana la ultimul element al cadrului poetic exista trasee directe, prin care circula aceleasi seve poetice intre glasul codrului si vocea Demiurgului, intre susurul izvorului si "lunga timpului carare" exista o linie semantica directa, evocatoare a intregului traseu Eminescu a inteles cel mai bine legitatile genezei universurilor paralele, real si poetic, punctul unic, al imensului efort de creatie demiurgica a lumilor Analiza poemelor eminesciene, a marilor capodopere, dar si a celor de completare, de nuantare a cadrului general, nu poate evita referintele mai largi, contingentele cu marile viziuni poetice Analiza, chiar in scoala, a unei poezii eminesciene nu poate ramane la nivelul terestru al constatarilor si al afirmatiilor trunchiate, in orizonturi limitate, ci trebuie sa aiba in permanenta perspective inaltului, a marilor conexiuni tematice, a revelatiilor profunde Timpul E tema cea mai cuprinzatoare a universului poetic eminescian De la ea porneste marea geneza a operei si la ea se intoarce fiecare detaliu, aici se revarsa toate semnificatiile majore ale temelor subsumate, ale marilor viziuni poetice Viziunea eminesciana asupra timpului depaseste cu mult epoca de creatie, anticipand marile teorii relativiste ale secolului urmator si conceptiile cosmogonice ale fizicii actuale Timpul, ca materialitate a succesiunii si a simultaneitatii, ca timp cosmic, atomic, biologic, dar si ca mare mister al trairilor subiective, guverneaza existenta universala, infinitul mare si infinitul mic, unificand, dirijand, prin simetrie, toate procesele, toate metamorfozele: ,,Timp linear, timp circular (garantie a intoarcerii), durata, eternitate, devenire, repaos, ritmuri ale timpului mic omenesc, ritmuri ale timpului cosmic, timp crescand ireversibil, oprimator ca in finalul sonetului > , timp reversibil ca in >, vreme si veac, vreme care vremuieste "(Zoe Dumitrescu-Busuleanga ) Tema timpului foloseste un instrumentar complex de motive prin care se ilustreaza: simboluri ale eternitatii: in plan cosmic, cerul, stelele, luceferii, luna; in plan terestru, codrul, muntele, stanca, mare, izvoarele, in genere, acvaticul in zbatere continua si nesfarsita; simboluri ale efemeritatii: clipa din ,,Glossa", ,,o ora de amor", motivul panta rhei(,,toate curg"), ratacirea terestra, vremelnicia umana, norocul, jocul de masti, lumea ca teatru Supratema timpului isi urmeaza astfel impartirea logica (si poetica) in doua laturi esentiale ale actiunii temporale: cosmogeneza si sociogeneza, creatia lumii si creatia omului, a societatii umane Cosmogeneza Poemul cosmogonic "Scrisoarea i" cuprinde marile viziuni eminesciene asupra spatiului si timpului cosmic, asupra nasterii si stingerii lumilor, prelucrand poetic mari mituri ale omenirii, dar anticipand si teorii foarte moderne din fizica secolului al XX-lea Mitul creatiei se suprapune peste imaginea marii explozii care a proiectat lumile in spatiu pana la un punct inertial, dupa care urmeaza contragerea in neantul primar, antrenand anularea spatiului si a timpului: ,,Timpul mort si-ntinde trupul si devine vesnicie " Sociogeneza Nastere si evolutia societatilor umane urmeaza aceeasi linie temporala ireversibila, cu fenomenele din poemele cosmogonice Chiar in "Scrisoarea i", raportate la scara cosmica, societatile umane, "microscopice popoare", erau supuse trecerii ireversibile a timpului, destinul uman stand sub semnul tragicei conditii a efemeritatii Motivul fortuna labilis, al sortii schimbatoare, este ilustrat in "O, ramai" si in "Revedere" Geniul Temei timpului i se suprapune perfect marea tema a geniului, cel care creeaza timpul si il stapaneste (geniul suprem, demiurgic, Dumnezeu), cel ce incearca, fara succes, sa-l schimbe (Hyperion), si, in al treilea rand, in ipostaza umana, cel care il gandeste, il reprezinta in mari viziuni cosmogonice, incercand sa-i dezlege marile mistere, batranul dascal sau poetul romantic Geniul romantic are "facultatea divina" a perceptiei universalitatii si de aceea poetul, ca factor al contemplarii simbolurilor eterne ale lumii, supuse eroziunii continue a timpului, adopta diferite ipostaze si registre stilistice: geniu nefericit, inadaptabil unei lumi mediocre, care adopta ironia si sarcasmul, ca atitudine sociala, sau scepticismul, resemnarea si melancolia, ca stari de spirit individuale Fiecare dintre aceste personaje are, in creatia eminesciana, roluri bine determinate, cu reprezentari poetice pe masura Daca primele doua sunt ilustrate in "Luceafarul", poetului ii revine rolul marelui efort imaginativ, al proiectiei in spatiul imaginar a insasi creatiei lumii, a universului, repetand, in sens mitic, creatia originara De aceea, Eminescu exploreaza tema geniului poetic, care poate da reprezentari concrete succesiunii temporale in marile procese ale creatiei universale istoria in aceasta curgere implacabila a vremii, pe motivul panta rhei, cu rezonanta umana atat asupra eului individual, cat si a celui colectiv, se alcatuieste timpul istoric, care isi poate gasi, un punct de oprire, de regenerare Eminescu il identifica in lumea mitica a Daciei preistorice, care, in poezia lui Eminescu, reprezinta imaginea ideala a statului arhaic, natural, generator de sacralitate insasi natura ei, fixata in simboluri eterne ale cadrului terestru si cosmic exprimand varsta mitica a marilor intemeieri, se constituie in imaginea unui paradis terestru spatial si este ondulat intr-o perspectiva infinita ("Munti se nalta, vai coboara" >) Mitul Daciei este cea mai frumoasa reprezentare metaforica a istoriei nationale, in care intregul peisaj se converteste in motive si simboluri ale permanentei Cucerirea romana marcheaza, in acest spatiu paradiziac inceputul destramarii unei alcatuiri perfecte Motivul codrului, dom natural incarcat cu puternice conotatii istorice, este patria ideala a lui Decebal, inchisa, in fata cuceririi romane, in somnie si in mit, ca intr-o vraja Codrul devine o cetate vegetala misterioasa, cu bolti de ramuri si stalpi din trunchiuri groase, infruntand veacurile viitoare, asteptand un nou erou, care, la sunetul de corn, sa infranga vraja si sa o ridice din nou la lupta, moment prezentat in "Musatin si codrul": "Caci sa stii, iubite frate,  Ca nu-s codru, ci cetate,  Dar vrajit eu sunt de mult,  Pana cand o sa ascult  Rasunand din deal in deal  Cornul mandru triumfal  Al craiului Decebal   Atunci trunchii-mi s-or desface  Si-n palate s-or preface,  Vei vedea iesind din ele  Mii copile tinerele  Si din brazii cat de mici  Vei vedea iesind voinici,  Caci la sunetul de corn  Toate-n viata se intorn " Cu motivul eroului mesianic incepe varsta eroica a istoriei, ilustrata in ciclul dramatic al Musatinilor si in "Scrisoarea iii" Mircea si Stefan sunt domnii legendari, "intemeietori de tara, datatori de legi si datini", cu un profund sentiment patriotic, motivul patriei fiind intemeiat pe o arhaitate adanc inradacinata in istorie Mircea are sentimentul patriei, "constiinta apartenentei la pamantul dacic si, prin aceasta apartenenta, constiinta integrarii in ordinea cosmica" (ioana Em Petrescu) Translatia in prezent inregistreaza, prin antiteza, in partea a doua a "Scrisorii iii", degradarea timpului mitic si a celui eroic, pierderea sentimentului patriei, substituit "printr-un joc de "masti", in care sentimentul pierdut e mimat si parodiat prin mimare" Exista, la Eminescu, o convergenta ideala a motivelor, prin atribuirea de functii multiple, plurisemantismul facandu-le functionale in ilustrarea mai multor teme poetice Codrul, care in latura istorica este parte integranta a patriei, cetate ideala, fiind de pilda primul care da, in "Scrisoarea iii", semnalul luptei impotriva dusmanilor ("Numa-n zarea departata suna codrul de stejari") si de aici dezlantuindu-se riposta decisiva, devine in tema iubirii cadru protector si un refugiu atemporal in spatiul paradiziac al naturii Natura Creatia divina, urmata in plan secund de cea poetica, cu atat mai mult a poetului romantic, presupune, in ultima instanta, prin secventializare temporala si multiplicitate a formelor, materializarea universului Motivele, simbolurile esentiale ale cosmicului sunt: stelele, intrupare a spiritului universal, care exercita atractia ascensionala, dar si expresie a destinului uman, protejat de "stele cu noroc"- >; luna, cu o simbolistica bogata, prin reflectare in elementele telurice, apa, argint, gheturi, zapada, dar si simbol al constiintei universale, fiind "atotstiutoarea" destinelor, martor preistoric ce calauzeste "singuratati de miscatoare valuri" sau creeaza "visul nefiintei", prin luminescenta minerala a plutirii line; cerul, cu o imagine organizata printr-o simbolistica telurica, "a cerului campie", "a chaosului vai", spatiu care invita la calatoria catre punctul prim al creatiei, acolo unde "nui hotar,  Nici ochi spre a cunoaste  iar vremea-ncearca in zadar  Din goluri a se naste " Perspectiva ascensionala a spatiului poetic eminescian, cuprinde simbolurile dematerializarii telurice: reveria, oniricul, somnul si visul romantic, toate asezate sub poetica aripii si sub semnul zborului cosmic, dus pana la adancurile cosmosului Materialitatea grea, uneori obositoare si inabusitoare, se aduna in sfera telurica a naturii, sub efectul elementelor primare pamantene, indeosebi apa si pamantul, mai putin aerul si focul, care figureaza indeosebi inaltarea catre zonele uranice sau catre spiritul universal Natura terestra este vazuta in dubla ipostaza, in deplina concordanta cu simbolurile temporale si cu implicatiile destinului uman, perceput in ipostaza de om "trecator  Pa pamant ratacitor" Mai intai o natura salbatica, purtand, in viziune viguros romantica, semnele gigantescului si ale grandiosului, perpetuata din vremea Daciei mitice, in care insusi muntele devine "frunte ganditoare" (iar codrul este "batut de ganduri"), sediu al magilor si al spiritelor romantice, ca in "Strigoii" in al doilea rand, o natura ocrotitoare, mai calma, specifica antumelor, topos al unui timp etern, ca in "Fiind baiet paduri cutreieram" sau "O, ramai", ori cadru erotizat, ca in majoritatea poeziilor de dragoste Dominant este aici motivul codrului sau al padurii, spatiu edenic cu intregul camp de motive subsumate, izvoarele, lacul (elementul acvatic), teiul, salcamul, aerul, vantul ("blanda batere de vant"), modulate sonor in sunetul de bucium sau de corn, ca o dulce chemare catre moate, natura devenind mormant vegetal, vegheat de elemente simbolice ale eternitatii, marea, cerul senin, luceferii, ca in poemul "Mai am un singur dor" Erosul Orice creatie presupune extensia Totului, separare, scindare, dar si prima tensiune a partilor, atractia reciproca pentru refacerea armoniei pierdute iubirea este cea mai veche tema literara, inscrisa, in forme arhaice, in toate mitologiile lumii iubirea incepe cu insasi Creatia, cerul si pamantul dobandind, in varianta primara, atribute antropomorfe, distribuite dupa principiile masculin si feminin "Luceafarul", este construit, in liniile lui profunde, pe aceasta ipostazare, "dialectica sferelor uranica si telurica", simbol mitologic, reactivat, si consacrat de romantici, e o expresie a "erosului cosmic" (Elena Tacciu), prin magnetismul lor reciproc Atractia erotica este expresia unei nostalgice nazuinte de intoarcere in timpul primordial si, raportata la scala cosmica, o expresie a atractiei universale in poezia eminesciana sunt ilustrate cele mai sugestive ipostaze ale manifestarii sentimentului erotic Mai intai, in sensul fundamental: iubirea "ca rit de reintegrare in pierduta armonie cosmica" (ioana Em Petrescu), indeosebi in idile, prin somnul indragostitilor in mijlocul unei naturi paradiziace, pierduti pe cai neumblate, in "armonia codrului batut de ganduri", ingropati in flori de tei, cuprinsi de starea de "farmec" a timpului ce si-a oprit trecerea, similar timpului primordial Eminescu ilustreaza si iubirea demonica, derivata din temele neguroase ale romantismului european, prin mitul strigoiului, intalnit in "Strigoii", Eminescu mentine cavalcada nocturna, sublunara, invaluita in mit si poezie, dar, estompeaza tragicul si macabrul, convertindu-le in mit, in aspiratie catre moarte pentru implinirea absoluta a erosului, ilustrand un motiv romantic, corelatia dintre Eros si Thanatos Arald isi urmeaza in moarte iubita, frumoasa regina dunareana Maria Prin magul pagan, dizolvat intr-un peisaj montan arhaic, singurul care cunoaste taina eternitatii iubirii, "Strigoii" continua mitul dacic cladit in "Memento mori", potentandu-l cu noi semnificatii Un demonism atenuat, metamorfozat, se insinueaza, prin mitul ingerului cazut, in "Calin (file din poveste)" si in "Luceafarul" De la actul justitiar divin, in romantism demonul tinde sa devina un personaj pozitiv, care ar fi revolutionat lumea, daca nu ar fi existat o forta de reactiune oprimatoare, insusi Dumnezeu Pe plan general, in romantism, prin scindarea divinitatii in seraf si demon, intre acestia continua sa se manifeste o atractie irezistibila: seraful, visand redemptiunea divina, se indragosteste fara scapare de opusul sau Erosul, ca mijloc de eliberare de povara temporalitatii, prin evadare in natura sau prin reintegrare divina a fiintelor, intoarce astfel temele si motivele creatiei eminesciene in punctul initial al genezei lumilor Timpul, identic uneori cu insasi divinitatea ("Timpul este Demiurg", spune insusi Eminescu), guverneaza marile cicluri ale universului si destinele umane 